ГОДИШЕН ДОКЛАД ЗА ОЦЕНКА НА УДОВЛЕТВОРЕНОСТТА НА ПОТРЕБИТЕЛИТЕ ОТ АДМИНИСТРАТИВНОТО ОБСЛУЖВАНЕ ПРЕЗ 2022 г.

[bookmark: _GoBack]Административното обслужване в Община Грамада се осъществява при спазване на стандартите за качество на извършваните административни услуги. В тази връзка и в изпълнение изискванията на Наредбата за административно обслужване в Община Грамада са създадени условия за получаване на обратна връзка с потребителите на административни услуги. За целта се провежда анкета за степента на удовлетвореност от административното обслужване на гражданите.
Настоящият доклад  за  удовлетвореността от административното обслужване е изготвен на основание чл. 24, ал. 8 от Наредбата за административното обслужване (НАО) и утвърдените Вътрешни правила за организация на административното обслужване  в Община Грамада,  за  периода 1 януари - 20 декември 2022 г.
Административното обслужване в Общинска администрация Грамада е организирано на принципа “едно гише“ чрез изграден Център за административно обслужване (ЦАО) с адрес: гр. Грамада, пл. „Мико Нинов” № 1, разположен на първия етаж в сградата на Общината. Обслужването на потребители на административни услуги  се осъществява без прекъсване от 08:00 ч. до 17:00 часа, всеки работен ден.
Анкетните карти за измерване нивото на удовлетвореност на потребителите са разпространени на хартия в Центъра за административно обслужване в общинска администрация – Грамада и се събират в Кутия за сигнали, предложения, анкети и коментари.
Допитването е проведено от 01.01.2022 г. до 20.12.2022 г. и има за цел да се проучи и обобщи качеството на обслужване на гражданите и представителите на бизнеса, които са потребители на административни услуги.
Анкетите са анонимни и в тях са поставени въпроси относно посещението на гражданите в общинска администрация, срока и качеството на обслужване от страна на служителите, както и препоръки и предложения за подобряване на административното обслужване.
Попълнени са общо 11 броя анкетни карти, от които лицата са ползвали основно услуги, касаещи гражданско състояние, данъчна служба, екология, строителство.
Анкетната карта е организирана със 14 въпроса, като последните пет са отворени. Целта е, анкетираният да избере отговора, който най-точно отговаря на оценката му за обслужването. С така поставените въпроси се цели да се определи оценката на гражданите за качеството на обслужване, начинът на получаване на информация, времето за обслужване в ЦАО, възприемането на поведението на служителите, да се получат конкретни предложения с цел подобряване на обслужването, както и да се отчете ефективността от подобренията, които са въведени в Центъра за административно обслужване на гражданите. Резултатите от направените анкети през 2022 г. сочат, че от включилите се в анкетирането са се обърнали към Община Грамада за предоставянето на конкретна административна услуга, а част от анкетираните – за справка/информация.
От извършените анкетни проучвания, чрез различните методи се установява следното: 
- Преобладаващият брой анкетирани са частни лица.
 - Всички анкетирани посочват, че услугата е изпълнена в рамките на законовия срок, който предварително е бил оповестен чрез каналите за достъп до информация.
 - 100 % от потребителите оценяват като много добро качеството на обслужване в Община Грамада. 
- 100 % от анкетираните посочват, че поведението на служителите в ЦАО е вежливо и компетентно. 
- Предпочитан начин за информиране за дейността на администрацията е чрез разяснения от служителите на ЦАО. 
Област за подобрение: - обучение на служителите по административно обслужване, във връзка с измененията на нормативната уредба; 
- обучение за работа с хора с увреждания; 
- въпросите от анкетните карти да бъдат кратки и ясни с оглед на това получената обратна връзка да е недвусмислена и точна.
Мнението на анкетираните по отношение на работата на служителите е позитивно, като преобладаващата част от анкетираните са получили необходимото съдействие за бързото решаване на проблема им.
Резултатите от анкетата показват удовлетвореност от административното обслужване на потребителите, като същите са получили исканата услуга и информация с минимална загуба на време.
На базата на получената информация са формулирани постиженията и проблемите, които дават насока за бъдещата работа на ръководството и администрацията в Община Грамада за подобряване на административното обслужване според високите стандарти. Община Грамада ще продължи да работи за поддържане на добрите практики в обслужването и оптимизиране на услугите с цел улесняване на гражданите и бизнеса.
Съгласно разпоредбите на чл.24, ал.8 от Наредбата за административно обслужване, докладът се публикува на сайта на Община Грамада.



